แรมโบ้ อีสาน ยัน โควิด-19 ไม่ถึงระยะ 3 อย่าตระหนก ไม่ต้องกักตุนอาหาร
แรมโบ้ อีสาน รับสายปชช.จำนวนมาก ฝากขอบคุณนายกฯลุงตู่ และทีมงานรัฐบาลที่แถลงข่าว คลายความวิตกกังวล สบายใจขึ้นมาก ยัน ไวรัสโควิด-19 ยังไม่ถึงเฟส 3 ไม่ต้องกักตุนอาหาร17 มี.ค.63 นายสุภรณ์ อัตถาวงศ์ ผู้ช่วยรัฐมนตรีประจำสำนักนายกรัฐมนตรี ได้สัมภาษณ์สื่อมวลชนที่ทำเนียบรัฐบาล ว่า มีประชาชนโทรศัพท์มาที่ศูนย์บริการประชาชน 1111 สำนักนายกรัฐมนตรี เป็นจำนวนมาก ตลอดเวลา ว่า ฝากขอบคุณท่านนายกรัฐมนตรี พลเอกประยุทธ์ จันทร์โอชา และรองนายกรัฐมนตรี ดร.วิษณุ เครืองาม และทีมนายแพทย์สาธารณสุขที่ได้แถลงข่าวความคืบหน้าการทำงานของรัฐบาลอย่างทุ่มเทในการป้องกันไวรัสโควิด-19 จนทำให้ประชาชนมีความคลายวิตกกังวลสบายใจอบอุ่นใจขึ้นมาก ทำให้พี่น้องประชาชนเข้าใจในมาตรการการป้องกันการระมัดระวังสุขภาพตัวเองให้ปลอดภัยจากเชื้อไวรัสมากขึ้น ทั้งยังเข้าใจว่ารัฐบาลไม่ได้นิ่งนอนใจในเรื่องการดำเนินการป้องกันการควบคุมคัดกรองคนติดเชื้อไวรัสให้ดีที่สุด ตามมาตรฐานสากล เพื่อให้พี่น้องประชาชนคนไทยปลอดภัยสูงสุด สิ่งที่พี่น้องสบายใจขึ้นมากในเรื่องที่ทางรัฐบาลยืนยันว่า สถานการณ์ไวรัสโควิด-19 ยังไม่ถึงขั้นระยะที่สาม และยังไม่ต้องกักตุนอาหารตามที่มีการปล่อยกระแสข่าวในโลกโซเชียล จนทำให้พี่น้องประชาชนตกใจแตกตื่นไปซื้ออาหารมากักตุนจำนวนมาก ซึ่งสถานการณ์ยังไม่ถึงขั้นนั้น อย่าเพิ่งกักตุน เพราะยืนยันจากทางผู้ประกอบการ อาหารมีเพียงพอแน่นอนมีพี่น้องประชาชนทั้งในกรุงเทพฯ และต่างจังหวัด โทรมาขอบคุณนายกฯลุงตู่และรัฐบาลที่ได้แถลงข่าวให้ประชาชนสบายใจ อยากให้แถลงข่าวส่งข่าวแบบนี้บ่อยๆ มีมาตรการอะไรดีๆ ของรัฐบาลให้รีบแถลงแจ้งเลยเพราะจะทำให้พี่น้องประชาชนมีความสบายใจทันต่อเหตุการณ์ และรู้วิธีป้องกันรักษาสุขภาพให้ปลอดภัย พร้อมให้ความร่วมมืออย่างเต็มที่ตามมาตรการที่รัฐบาลกำหนดมาเพื่อให้ประเทศไทยก้าวข้ามวิกฤติไวรัสนี้ให้ได้ ยังฝากบอกถึงนายกฯลุงตู่ว่า ฝากท่านนายกฯดูแลสุขภาพด้วย เพราะดูในทีวีเห็นท่านดูผอมลงไป อยากให้ท่านมีกำลังใจ มีสุขภาพกายและใจเข้มแข็ง พี่น้องประชาชนทางบ้านเป็นกำลังใจให้ท่านอดทนสู้ๆ ต่อไปเพื่อประเทศชาติและประชาชนต่อไป ประเทศไทยต้องชนะ เหมือนที่ท่านนายกฯลุงตู่บอกพวกเราพี่น้องประชาชนฝากมาถึงท่านนายกฯครับ นายสุภรณ์ กล่าว.
แรมโบ้ อีสาน รับสายปชช.จำนวนมาก ฝากขอบคุณนายกฯลุงตู่ และทีมงานรัฐบาลที่แถลงข่าว คลายความวิตกกังวล สบายใจขึ้นมาก ยัน ไวรัสโควิด-19 ยังไม่ถึงเฟส 3 ไม่ต้องกักตุนอาหาร
โควิด-19,ไวรัสโคโรนา,ไวรัสโคโรน่า,COVID-19,แรมโบ้ อีสาน,สุภรณ์ อัตถาวงศ์,ไม่ต้องกักตุนอาหาร,ข่าวทั่วไป